El Ple adjudica el contracte de Servici d'Ajuda a Domicili per prop de mig milió d'euros
27 de desembre 2019

![](/media/nurhiqg2/32-pleno-ordinario-diciembre-27.jpg)  
  

El Ple de l'Ajuntament de Sagunt, en la sessió ordinària celebrada este matí, ha adjudicat per unanimitat el contracte del Servici d'Ajuda a Domicili (SAD) a l'empresa  Novaedat Benestar S.L.U., per 469.199,12 euros anuals (IVA inclòs). Este contracte és per un any i podrà ser prorrogat anualment per altres quatre anys. El contracte està previst que entre en vigor en les pròximes setmanes, una vegada complits tots es tràmits previstos en la llei.

El SAD consistix a previndre i atendre situacions de crisi personal i/o familiar realitzant, entre d'altres, servicis com la neteja de la llar, suport personal elaborant menjars o realitzant la compra, activitats de caràcter educatiu que potencien l'aprenentatge de pautes, la integració social, i l'atenció a les persones en situació de dependència reconeguda.

Segons les últimes dades del departament de Serveis Socials, en 2018 van ser ateses un total de 263 persones a Sagunt, entre les quals destaquen majoritàriament persones majors, seguides de persones amb diversitat funcional, persones afectades per una malaltia mental, entre d’altres. Això es traduix en 28.039 hores prestant servicis domèstics, psicològics, rehabilitadors, d'atenció personal, de caràcter social i educatiu.

El departament municipal de Serveis Socials va impulsar en els anys 80 del segle passat la creació d'una cooperativa de dones per a prestar este servici amb l'objectiu de garantir la qualitat del servici a través de la formació de les treballadores i afavorir la inclusió en el mercat laboral de persones amb dificultats per accedir-hi. Actualment, i a través del departament de Promoció Econòmica s'oferixen cursos sobre atenció domèstica per a poder tancar el cercle amb persones formades i del municipi.​

*   [](http://www.facebook.com/sharer.php?u=https://aytosagunto.es/va/actualitat/el-ple-adjudica-el-contracte-de-servici-d-ajuda-a-domicili-per-prop-de-mig-milio-d-euros/ "Facebook")
*   [](http://twitter.com/share?url=https://aytosagunto.es/va/actualitat/el-ple-adjudica-el-contracte-de-servici-d-ajuda-a-domicili-per-prop-de-mig-milio-d-euros/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-adjudica-el-contracte-de-servici-d-ajuda-a-domicili-per-prop-de-mig-milio-d-euros/ "Linked In")
*   [](mailto:?body=https://aytosagunto.es/va/actualitat/el-ple-adjudica-el-contracte-de-servici-d-ajuda-a-domicili-per-prop-de-mig-milio-d-euros/)